**CONTRACT\***

**DE ACHIZIȚIE PUBLICĂ DE LUCRĂRI**

nr.\_\_\_\_\_\_\_\_/ \_\_\_\_\_\_\_\_\_\_

Având ca temei legal:

* Legea nr. 98/2016 privind achizițiile publice cu modificările și completările ulterioare;
* Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice cu modificările și completările ulterioare,

s-a încheiat prezentul contract de achiziție publică de lucrări de executie denumit în continuare “Contractul”

Între

**COMUNA HĂLĂUCEȘTI,** cu sediul in localitatea HALAUCESTI, comuna HALAUCESTI, judetul IASI, cod poştal 707240, telefon/fax 0232/717500, cod fiscal 4541297, cont trezorerie RO45TREZ4075006XXX002241 deschis la Trezoreria Municipiului Pascani, reprezentata prin domnul BURBULEA Petru, functia primar, ANDRIEȘ Iuliana - functia Contabil si ANDRIES Iulian - functia secretar, în calitate de **Achizitor** pe de o parte

si

................................................, cu sediul in ...................., str................... nr................., județ ..................., cod poștal .........................., telefon/fax .................................................., e-mail: ...................................................., număr de înmatriculare la Registrul Comerțului .................................., cod fiscal RO......................................, cont .................................................. deschis la ......................................................., reprezentată prin ............................... – .............................., în calitate de **EXECUTANT**, pe de altă parte

au convenit încheierea prezentului Contract, cu respectarea Condițiilor Contractuale

1. **OBIECTUL CONTRACTULUI**
	1. Obiectul contractului îl reprezintă execuţia lucrărilor de aferente obiectivului de investiţii **„MODERNIZARE PRIN ASFALTARE DRUM SĂTESC DS89 ÎN SAT HĂLĂUCEȘTI, COMUNA HĂLĂUCEȘTI, JUDEȚUL IAȘI”.**
	2. Executantul se obligă să execute, sa finalizeze lucrările si să remedieze orice defecte rezultate în urma executării prezentului contract, la obiectivul de investiții mentionat la punctul 1.1.
2. **PREȚUL CONTRACTULUI**
	1. Prețul convenit pentru îndeplinirea contractului, plătit prestatorului de către achizitor este de ......... lei fără TVA la care se adaugă cota legală de TVA conform legii, valoarea totală fiind de \_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei, la care se adaugă taxa pe valoare adaugată în valoare de \_\_\_\_\_\_\_\_\_\_\_\_\_\_\_\_\_ lei;
3. **DURATA CONTRACTULUI**
	1. Prezentul Contract intră în vigoare la data semnării lui de către ultima parte și este valabil până la îndeplinirea integrală și corespunzătoare a obligațiilor de către ambele părți, iar Contractul operează valabil intre părți, potrivit legii, ofertei și documentației de atribuire, de la data intrării sale in vigoare si pana la epuizarea convenționala sau legala a oricărui efect pe care îl produce.
	2. Durata de execuție a prezentului contract este de...... **luni**.
4. **DOCUMENTELE CONTRACTULUI**

Prin documentele contractului se înțeleg:

1. prezentul contract de achiziție de lucrări, Condițiile contractuale și următoarele Anexe:
2. caietul de sarcini inclusiv clarificările și sau măsurile de remediere aduse până la depunerea ofertelor ce privesc aspectele tehnice și financiare - Anexa 1
3. propunerea tehnică - Anexa 2 și propunerea financiară - Anexa 3, inclusiv clarificările din perioada de evaluare;
4. garanția de bună execuție a contractului, dacă este cazul -Anexa 4
5. angajamentul ferm de susținere din partea unui terț conform legii, dacă este cazul - Anexa 5;
6. contractele încheiate cu subcontractanții, dacă este cazul - Anexa 6;
7. acord de asociere, dacă este cazul - Anexa 7
8. graficul general de realizare a investiției - Anexa 8
9. instrument de garantare privind returnarea avansului acordat, dacă este cazul - Anexa 9
10. alte documente/formulare relevante, dacă este cazul.

Drept pentru care s-a încheiat prezentul Contract, la sediul Achizitorului, în ........exemplare, toate cu valoare de original, câte unul pentru fiecare parte.

|  |  |
| --- | --- |
| **ACHIZITOR****COMUNA HĂLĂUCEȘTI****Primar****BURBULEA Petru** | **EXECUTANT** |

**Condiții Contractuale**

1. **Definiții**

În prezentul Contract, cuvintele și expresiile definite vor avea următoarele semnificații:

* 1. “Părțile contractante” - achizitorul și executantul așa cum sunt acestea numite în prezentul contract.
	2. „Achizitor” - este beneficiarul Lucrărilor executate în baza Contractului, precum și succesorii legali ai acestuia. Achizitor are același înțeles cu Autoritatea Contractantă/Entitatea Contractantă în înțelesul legislației achizițiilor.
	3. „Executant” - este persoana juridică sau orice asociere de persoane juridice, legal constituită, responsabilă cu realizarea obiectului Contractului.
	4. „Contract” - acordul de voință cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici și una ori mai multe autorități contractante, care are ca obiect execuția de lucrări..
	5. ”Standard”- o specificație tehnică adoptată ca standard internațional, standard european sau standard național de către un organism de standardizare recunoscut, pentru aplicare repetată sau continuă, care nu este obligatorie;
	6. “ Specificații tehnice” - cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesității autorității contractante;( nu a fost numerotat ca sa se poată identifica eventuale trimiteri)
	7. „Forța majoră” - orice eveniment extern, imprevizibil, absolut invincibil și inevitabil, care împiedică să fie executate obligațiile ce le revin părților, care nu poate fi creat, controlat sau modificat de către una dintre Părți, care nu este urmarea faptei acesteia sau a persoanelor pentru care aceasta este ținută a răspunde, eveniment sau circumstanță pe care Părțile nu ar fi putut să le prevadă înainte, care nu pot fi atribuite vreunei Părți și care, odată apărute, nu au putut fi evitate sau depășite de către Părți, potrivit prezentului contract și sunt constatate de o autoritate competentă.
	8. „Reprezentanții Părților” - reprezintă persoanele fizice și/sau juridice desemnate ca atare de către o Parte pentru relația cu cealaltă Parte. Achizitorul are dreptul, în vederea verificării/urmăririi lucrărilor și reprezentării intereselor acestuia, de a încheia contracte de servicii de consultanță/supraveghere/dirigenție de șantier, în condițiile legii.
	9. „Prețul contractului” - prețul plătibil Executantului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
	10. “Zi” - zi calendaristică; „an” - 365 de zile
	11. „Penalitate contractuală” - despăgubirea stabilită în contract ca fiind plătibilă de către una din părțile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligațiilor din contract;
	12. “Data de începere a lucrărilor de execuție” - înseamnă data precizată în Ordinul de începere a lucrărilor de execuție emis de Achizitor
	13. „Durata de Execuție” înseamnă durata de realizare a lucrărilor de execuție, conform Graficului general de realizare a investiției, calculată de la Data de începere a lucrărilor;
	14. „Cost” înseamnă toate cheltuielile făcute (sau care urmează să fie făcute) de către Executant, în legătură cu executarea contractului, conform Ofertei.
	15. „Documentele Executantului” - înseamnă calculele, planșe, manuale, modele și alte documente tehnice (dacă există), furnizate de către Executant conform prevederilor Contractului'
	16. „Utilajele si Echipamentele Executantului ” înseamnă toate aparatele, mașinile, vehiculele tehnologice, inclusiv dotări și active necorporale și alte asemenea necesare execuției Lucrărilor, dar care nu includ Materialele.
	17. „Țară” - înseamnă țara în care este amplasat Șantierul.
	18. „Riscurile Contractului” - înseamnă acele evenimente ce pot influența negativ implementarea Contractului.
	19. „Materiale” înseamnă produse de orice tip (altele decât Echipamentele), care vor fi sau sunt utilizate pentru realizarea lucrărilor ce face sau fac parte din lucrările care fac obiectul prezentului contract.
	20. "Echipamente" înseamnă mașinile, și aparate, utilaje , echipamente tehnologice și funcționale care necesită sau nu montaj, echipamente de transport, inclusiv tehnologic, care vor face sau fac parte din lucrările care fac parte din obiectul de investiție ce face obiectul prezentului contract.
	21. „Amplasament” înseamnă totalitatea suprafețelor m pe care se vor executa lucrările permanente, conform autorizației de construire .
	22. „Șantier” înseamnă perimetrul delimitat conform proiectului de organizare și de execuție a lucrărilor, ce cuprinde amplasamentul și oricare locuri prevăzute în contract ca fiind parte componentă a Șantierului
	23. "Lucrări” - înseamnă toate serviciile de execuție care urmează să fie realizate de către Executant conform Contractului, precum și orice modificare a acestora în condițiile legislației achizițiilor publice/sectoriale.
	24. „Instrucțiunea Achizitorului” - documentul scris, semnat, datat si numerotat, elaborat de Achizitor sau de reprezentantul acestuia, daca este cazul, cu caracter obligatoriu pentru Executant, cu privire la îndeplinirea obligațiilor din contract.
	25. „Perioada de garanție” - perioadă de timp cuprinsă între data recepției la terminarea lucrărilor si data recepției finale, a cărei durată se stabilește prin contract și în cadrul căreia Executantul are obligația înlăturării pe cheltuiala sa a tuturor defectelor apărute datorită nerespectării clauzelor și specificațiilor contractuale, a reglementarilor tehnice aplicabile sau a folosirii de materiale, instalații, subansamble etc. necorespunzătoare.
	26. “Diverse și neprevăzute” - reprezintă procentul din prețul contractului de achiziție publica, reglementat în Secțiunea a 5 -a, pct. din Anexa 6 a H.G. nr. 907/2016, destinat acoperirii eventualelor modificări apărute pe parcursul derulării contractului, necuprinse în lucrările contractate inițial și prețul contractului, modificări ce pot fi incidente in perioada de valabilitate a contractului și nu reprezintă modificări substanțiale ale acestuia și care se plătesc Executantului, numai dacă acestea au făcut obiectul unui act adițional de modificare a contractului, semnat de părți.
	27. „Subcontractant” - înseamnă orice operator economic care nu este parte a prezentului contract și care execută anumite părți ori elemente ale lucrărilor sau ale construcției ori îndeplinește activități care fac parte din obiectul prezentului contract răspunzând în fata executantului de organizarea și derularea tuturor etapelor necesare în acest scop.
	28. „Abandon” - înseamnă acțiunea Executantului prin care întrerupe nejustificat Lucrările de execuție sau retrage nejustificat Personalul/Utilajele/Echipamentele și lasă nesupravegheat Amplasamentul/Șantierul.
	29. “Teste” - înseamnă toate testele care sunt specificate în documentele proiectului obligatorii pentru executarea corectă și conformă a proiectului
	30. “Probe” - înseamnă toate încercările și determinările dispuse de Achizitor sau împuterniciții acestuia ori de câte ori este necesar sau dacă există suspiciuni în privința calității materialelor sau a calității lucrărilor executate.
1. **Interpretări**

În prezentul contract, cu excepția unei prevederi contrare, cuvinte la forma singular vor include forma de plural și vice versa, acolo unde acest lucru este permis de context.

1. **Prioritatea Documentelor**

In situația în care, în cursul executării obligațiilor contractuale, intervin conflicte/contradicții între prevederile propunerii tehnice si cele ale Caietului de Sarcini, vor prevala prevederile Caietului de Sarcini. Ordinea de precedență este cea stabilită la pct. 4 „Documentele Contractului”

1. **Legea**

Legea Contractului este legea română.

1. **Comunicarea**

Limba contractului este limba română.

* 1. În orice situație în care este necesară emiterea de înștiințări, instrucțiuni sau alte forme de comunicare de către o parte, dacă nu este specificat altfel, aceste comunicări vor fi redactate în limba română urmând a fi transmise celeilalte părți cu celeritate, fără a fi reținute sau întârziate în mod nejustificat.
	2. Orice comunicare între părți, referitoare la îndeplinirea prezentului contract se face în scris.
	3. Orice document scris trebuie înregistrat atât în momentul transmiterii, cât și în momentul primirii. Comunicările dintre părți se pot face și prin e-mail, fax, în măsura în care aparatura utilizată are capacitatea tehnica de a confirma expedierea, respectiv primirea documentelor.
1. **Achizitorul**
	1. Dreptul de Acces pe Amplasament

Achizitorul va pune la dispoziție amplasamentul cel mai târziu la data emiterii Ordinului de începere a lucrărilor. Predarea amplasamentului se va face prin proces - verbal de predare - primire amplasament liber de orice sarcini care împiedică aducerea la îndeplinire a obiectului prezentului contract.

* 1. Autorizații și Acorduri

Achizitorul are obligația de a furniza Executantului toate autorizațiile și avizele obținute în scopul execuției lucrărilor, conform prevederilor legale, dacă nu s-a prevăzut altfel în Caietul de sarcini. Achizitorul va asigura asistența, dacă este cazul, pentru obținerea de către Executant a oricăror acorduri, avize și autorizații sau aprobări necesare potrivit legislației în vigoare, în scopul îndeplinirii prevederilor contractului.

* 1. Instrucțiuni emise de către Achizitor

Executantul va respecta și executa toate instrucțiunile emise de către Achizitor cu privire la execuția Lucrărilor, inclusiv suspendarea execuției tuturor Lucrărilor sau a unei părți a acestora.

In ipoteza în care Executantul consideră instrucțiunile Achizitorului nejustificate sau de natura a-i produce prejudicii, va formula în scris obiecțiunile sale, în termen de 5 zile de la comunicarea instrucțiunii. Transmiterea acestor obiecțiuni nu suspendă executarea instrucțiunilor respective cu excepția situației în care aplicarea instrucțiunii ar conduce la încălcarea normelor legale imperative și ar putea duce la angajarea răspunderii contractuale, delictuale sau penale a Executantului.

* 1. Aprobări

Nicio aprobare, consimțământ sau absența unor observații ale Achizitorului nu vor exonera Executantul de obligațiile sale.

In privința obligațiilor si drepturilor părților, izvorâte din încheierea prezentului Contract, în nicio împrejurare, tăcerea nu are valoarea juridica a consimțământului.

* 1. Notificări/Comunicări

**6.5.1.** În interesul prezentului contract, orice notificare/comunicare între părți va fi considerată valabil îndeplinită dacă va fi transmisă celeilalte părți la adresa menționată în prezentul contract, în scris prin serviciul poștal, prin scrisoare recomandată cu confirmare de primire.

**6.5.2.** Orice document scris trebuie înregistrat atât în momentul transmiterii, cât și în momentul primirii

**6.5.3.** In cazul în care comunicarea/notificarea va fi sub formă de fax, mail comunicarea se consideră primită de destinatar în prima zi lucrătoare celei în care a fost expediată, doar daca a fost confirmată în scris și înregistrată.

**6.5.4.** Comunicările/notificările verbale nu sunt luate în considerare de nici una din părți dacă nu sunt consemnate prin una din modalitățile mai sus prevăzute.

* 1. Reprezentantul Achizitorului
1. Achizitorul poate numi/angaja o persoană juridică sau fizică pentru a îndeplini anumite îndatoriri. Aceste persoane sunt nominalizate /desemnate de Achizitor și comunicate Executantului. Achizitorul va înștiința Executantul cu privire la autoritatea și îndatoririle delegate Reprezentantului sau Reprezentanților Achizitorului.
2. Achizitorul va notifica în scris Executantul cu privire la identitatea reprezentanților săi atestați profesional pentru urmărirea executării lucrărilor si care ii reprezintă legal interesele.
3. **Executantul**

Obligațiile Executantului

**7.1.** Pe lângă obligațiile stabilite prin prezentul Contract, Executantului îi revin toate obligațiile prevăzute la art. 23-25 din Legea nr. 10/1995 privind calitatea în construcții, republicată, cu modificările și completările ulterioare. Acesta va executa, testa si termina Lucrările în conformitate cu prevederile Contractului si instrucțiunile Achizitorului si va remedia orice defecte ale Lucrărilor. Executantul va asigura în totalitate supravegherea, forța de muncă, Materialele, Echipamentele și Utilajele necesare execuției Lucrărilor, fie provizorii, fie definitive.

**7.2.** Executantul garantează că la data recepției lucrarea executată va avea cel puțin caracteristicile tehnice și calitățile solicitate de Achizitor în Caietul de sarcini și declarate de către executant în propunerea tehnică, va corespunde reglementărilor tehnice în vigoare și nu va fi afectată de vicii aparente și/sau ascunse care ar diminua sau ar anula valoarea ori posibilitatea de utilizare, conform condițiilor normale de folosire sau celor specificate în contract.

**7.3.** La semnarea prezentului contract, Executantul are obligația de a prezenta Achizitorului, spre aprobare, graficul general de realizarea a investiției, actualizat, dacă este cazul (Anexa 8)

**7.4.** Executantul are obligația de a respecta graficul general de realizarea a investiției. (Anexa 8.)

Programul de control al obiectivului de investiții se întocmește de proiectant, Executantul având obligația sa-1 respecte potrivit prevederilor legale.

**7.5.** Executantul este pe deplin și singur responsabil pentru conformitatea, stabilitatea și siguranța tuturor lucrărilor executate pe șantier, precum și pentru procedeele de execuție utilizate, cu respectarea prevederilor și reglementărilor legale din domeniul construcțiilor. Nicio aprobare, consimțământ sau absență a unor observații ale Achizitorului nu vor exonera Executantul de obligațiile sale; Achizitorul nu va fi responsabil pentru niciun fel de daune-interese sau compensații datorate potrivit legii sau contractului, ca urmare a unui accident ori prejudiciu adus unui muncitor sau altei persoane.

**7.6.** Executantul are obligația de a pune la dispoziție Achizitorului caietele de măsurători (atașamentele) și, după caz, orice alte documente pe care Executantul trebuie să le întocmească sau care sunt cerute de Achizitor.

**7.7.** Lucrările suplimentare față de cele contractate, considerate necesare de către Executant, nu pot fi demarate sau executate fără modificarea prin Act adițional a prezentului contract în condițiile art.23 din acesta și cu încadrarea în procentul de diverse și neprevăzute precizat la art. 1.29 din Contract. În lipsa actului adițional de modificare a contractului, Executantul nu are dreptul să solicite plata valorii respectivelor lucrări.

**7.8.** Executantul este responsabil de buna execuție a lucrărilor contractate, precum și de furnizarea tuturor echipamentelor, instrumentelor, dispozitivelor, utilajelor și resurselor umane necesare în vederea îndeplinirii obligațiilor contractuale.

**7.9.** În cazul în care, pe parcursul execuției lucrărilor, survine o eroare în poziția, cotele, dimensiunile sau aliniamentul oricărei părți a lucrărilor, Executantul are obligația să rectifice eroarea constatată, pe cheltuiala sa.

**7.10** Pe parcursul execuției lucrărilor, al remedierii viciilor ascunse sau deficientelor constatate în cadrul perioadei de garanție, Executantul are obligația:

1. de a asigura securitatea persoanelor a căror prezență pe șantier este autorizată;
2. de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, în cazul în care sunt necesare sau au fost solicitate de către Achizitor sau de către alte autorități competente, în scopul protejării lucrărilor sau al asigurării confortului riveranilor;
3. de a lua toate măsurile pentru protecția mediului în conformitate cu acordul de mediu emis, pe și în afara șantierului și pentru a evita orice pagubă sau neajuns provocat persoanelor, proprietăților publice sau altora, rezultat din poluare, zgomot sau alți factori generați de metodele sale de lucru;
4. de a asigura calitatea corespunzătoare a tuturor materialelor puse în operă, în conformitate cu Proiectul tehnic si detaliile de execuție aprobate de Achizitor și de a nu modifica soluțiile tehnice sau tehnologice, ori de a înlocui materiale și echipamente cu altele de o calitate diferită față de prevederile proiectului. In orice situație, Executantul nu va putea proceda la eventuale înlocuiri de tehnologii, echipamente sau materiale decât cu aprobarea prealabilă a Achizitorului, în condițiile legii.
5. de a nu stânjeni inutil sau abuziv accesul si confortul riveranilor si de a nu restricționa utilizarea căilor de acces prin folosirea și ocuparea drumurilor și a trecerilor publice sau private care deservesc proprietățile aflate în posesia sau proprietatea Achizitorului sau a oricărei alte persoane, cu excepția zonei prevăzute pentru organizare de șantier;
6. de a evita acumularea de obstacole inutile pe șantier;
7. de a retrage orice utilaje, echipamente, instalații și materiale aflate în surplus; Executantul are dreptul de a menține pe șantier până la semnarea procesului verbal de recepție la terminarea lucrărilor numai acele materiale, echipamente, utilaje, instalații sau lucrări provizorii, care îi sunt necesare în scopul îndeplinirii obligațiilor sale;
8. de a aduna și de a îndepărta de pe șantier dărâmăturile, molozul sau lucrările provizorii de orice fel, care nu mai sunt necesare;
9. de a delimita perimetrul si de a monta panouri de identificare la intrarea in șantier, conform modelelor primite de la Achizitor si in conformitate cu planul de organizare de șantier, aprobat de Achizitor;
10. de a asigura accesul reprezentantului Achizitorului la locul de muncă, în ateliere, depozite și oriunde își desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse;
11. de a monta panoul de personalizare conform indicațiilor pe care le va primi de la Achizitor;
12. de a remedia lucrările cuprinse in situațiile de lucrări comunicate si care au făcut obiectul obiecțiunilor si respingerilor Achizitorului si sa nu factureze aceste lucrări decât ulterior remedierii solicitate si in temeiul unui proces verbal încheiat cu dirigintele de șantier, atestând remedierea respectivelor lucrări;
13. de a conserva lucrările executate in ipoteza sistării lucrărilor, oricare ar fi motivul acestui eveniment;
14. de a înștiința anterior si imediat Achizitorul asupra iminentei depășiri a termenelor convenite, oricare ar fi cauza respectivei întârzieri.
15. de a respecta legislația referitoare la vestigii, monede, artefacte, obiecte de valoare sau antichități, monumente istorice, orice alte articole de interes arheologic. Executantul va obține în numele Achizitorului toate autorizațiile și certificatele necesare și va asigura supravegherea din punct de vedere arheologic a lucrărilor.

**7.11.** Executantul este responsabil pentru menținerea în bună stare a lucrărilor executate, materialelor, echipamentelor și instalațiilor care urmează să fie puse în operă, de la data primirii ordinului de începere a lucrărilor si până la data semnării procesului-verbal de recepție la terminarea lucrărilor si predarea -primirea obiectivului realizat.

**7.12.** Executantul va lua toate masurile necesare pentru păstrarea curățeniei carosabilului si cailor de acces.

**7.13.** Executantul va despăgubi Achizitorul împotriva tuturor reclamațiilor, acțiunilor în justiție, daunelor-interese, costurilor, taxelor și cheltuielilor, indiferent de natura lor, rezultând din sau în legătură cu nerespectarea obligațiilor prevăzute în contract, pentru care responsabilitatea revine Executantului.

**7.14.** Executantul are obligația de a utiliza drumurile sau podurile ce comunică cu sau sunt pe traseul șantierului potrivit destinației și constrângerilor lor funcționale și de a preveni deteriorarea sau distrugerea acestora prin traficul propriu sau al oricăruia dintre subcontractații săi.

**7.15.** Executantul va selecta traseele, va alege și va folosi vehiculele, va limita și va repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau a altora asemenea, de pe și pe șantier, să fie adecvat parametrilor tehnici constructivi ai cailor utilizate, în măsura în care este posibil, astfel încât să nu producă deteriorări sau distrugeri ale drumurilor și podurilor respective.

**7.16.** În cazul care, locul de realizare a lucrărilor, impune utilizarea de către Executant a transportului pe apă, atunci prevederile de la alineatele anterioare vor fi interpretate în maniera în care prin “drum" se înțelege inclusiv ecluza, doc, dig sau orice altă structură aferentă căii navigabile și prin “vehicul” se înțelege orice ambarcațiune, iar prevederile respective se vor aplica în consecință.

**7.17.** In cazul în care se produc deteriorări sau distrugeri ale oricărui pod, tunel sau drum care comunică cu sau care se află pe traseul șantierului, datorită transportului materialelor, echipamentelor, instalațiilor sau altora asemenea, Executantul are obligația de a despăgubi Achizitorul împotriva tuturor reclamațiilor privind avarierea respectivelor poduri sau drumuri.

**7.18.** In situația prevăzută la alineatul anterior, Executantul este responsabil și va plăti consolidarea, modificarea sau îmbunătățirea, podurilor/drumurilor distruse sau deteriorate.

**7.19.** Costurile pentru racordarea si consumul de utilități, precum și cel al contoarelor sau al altor aparate de măsurat se suportă de către Executant pe durata existenței șantierului.

**7.20.** Executantul răspunde pentru viciile ascunse ale construcției, în conformitate cu prevederile legale în vigoare si potrivit prezentului contract.

**7.21.** La finalizarea lucrărilor de construcție Executantul are obligația de a preda Achizitorului documentația de funcționare a echipamentelor autorizate de Inspecția de Stat pentru Controlul Cazanelor, Recipientelor sub Presiune si Instalațiilor de Ridicat (ISCIR) acolo unde este cazul și documentele necesare întocmirii Cărții tehnice a construcției, întocmită potrivit legislației în vigoare, prin colaborare cu Achizitorul. Daca este cazul, odată cu cartea tehnica, Executantul va preda Achizitorului si documentațiile de funcționare si/sau autorizare ale echipamentelor achiziționate si montate potrivit contractului.

**7.22.** Executantul garantează că a realizat instructajul personalului ce urmează să execute lucrări pe viitorul Amplasament, necesar desfășurării în bune condiții a activității sale și a luat toate măsurile impuse de legislația în vigoare privind respectarea regulilor referitoare la condițiile și normele de securitate și sănătate în muncă. Executantul este singurul responsabil pentru eventuale daune cauzate de nerespectarea cerințelor de securitate și sănătate în muncă, în conformitate cu legislația în vigoare.

**7.23.** Executantul va respecta legile țării în care se realizează Lucrările, va emite toate înștiințările și va plăti toate taxele care îi revin ca obligație, conform prevederilor legale în vigoare.

**7.24.** Executantul are obligația să notifice achizitorului data la care va acoperi lucrările ce devin ascunse. Notificarea va fi transmisă achizitorului cu cel puțin 48 de ore înainte de data la care va acoperi lucrările.

**7.25.** Achizitorul, prin dirigintele de șantier si/sau reprezentantul său împuternicit, are obligația de a se prezenta în cel mai scurt timp posibil, dar nu mai mult de 5 zile de la notificarea primită din partea Executantului, în vederea încheierii actelor legale pentru lucrările ce devin ascunse.

**7.26.** Achizitorul are obligația de a pune Executantului la dispoziție întreaga documentație necesară pentru îndeplinirea Contractului, într-un exemplar, la termenele stabilite prin graficul de îndeplinire a contractului.

**7.27.** Controlul în faze determinante se realizează de către autoritățile competente, conform prevederilor legale.

1. **Perioada de garanție acordată lucrărilor**

**8.1.** Executantul are obligația legală de garantare a calității materialelor, echipamentelor și lucrărilor de construcții executate, conform Legii nr. 10/1995 privind calitatea in construcții, republicată, coroborate cu prevederile Codului civil privind condițiile și termenele stabilite pentru descoperirea viciilor ascunse și promovarea acțiunii în daune.

**8.2.** Obligația de garanție a Executantului subzistă în temeiul legii, și față de subdobânditorii dreptului de proprietate asupra construcțiilor.

**983.** Perioada de garanție curge de la data recepției la terminarea lucrărilor, până la recepția finală si este de minim .... ani, conform ofertă.

**8.4.** In perioada de garanție Executantul are obligația, în urma dispoziției date de Achizitor, de a executa toate lucrările de modificare, reconstrucție și remediere a viciilor și altor defecte a căror cauză este nerespectarea Clauzelor contractuale pe cheltuiala proprie

**8.5.** Obligația legala de garanție a Executantului pentru lucrările executate impune remedierea tuturor defectelor constatate în termenul legal de garanție, exceptate fiind cele produse din culpa Achizitorului, a prepușilor săi sau a persoanelor pentru care acesta este ținut să răspundă. Defectele și lipsurile constatate de Achizitor, în perioada de garanție, trebuie aduse la cunoștința Executantului, iar acesta, în termen de 48 de ore de la primirea notificării, este obligat să trimită reprezentantul său la fața locului și sa remedieze defecțiunea în cel mai scurt timp posibil, potrivit naturii și gravității defecțiunii. Remedierea defectelor va fi urmată, obligatoriu, de o recepție cantitativă și calitativă a lucrărilor, va fi consemnată într-un proces verbal/notă de constatare încheiat între Părți.

**8.6** Intervențiile efectuate în perioada de garanție, aflate în sarcina Executantului, se realizează pe cheltuiala acestuia, în cazul în care ele sunt necesare ca urmare a:

1. utilizării de materiale, instalații sau a unei manopere neconforme cu prevederile contractului și/sau cu prevederile documentației tehnico-economice;
2. unui viciu de concepție, acolo unde proiectantul este responsabil de executia unei părți din lucrare, proiect însușit de Executant și pe care acesta nu l-a adus la cunoștința achizitorului în timpul executării lucrărilor;
3. neglijenței sau neîndeplinirii de către Executant a oricăreia dintre obligațiile explicite sau implicite care îi revin în baza contractului.

**8.7.** In cazul în care Executantul nu execută lucrările prevăzute in aceasta clauza, Achizitorul este liber să contacteze cu terți executanți, conform legislației achizițiilor, execuția acestor lucrări, urmând ca prețul lor sa fie recuperat de către Achizitor de la Executant sau reținut din sumele cuvenite acestuia sau din garanția de buna execuție.

**8.8.** Executantul are obligația de a despăgubi Achizitorul împotriva oricăror:

1. reclamații și acțiuni în justiție ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru ori în legătură cu execuția lucrărilor sau încorporate în acestea; și
2. daune-interese, costuri, taxe și cheltuieli de orice natură, cu excepția situației în care o astfel de dauna rezultă din respectarea Caietului de sarcini întocmit de către Achizitor.
3. **Reprezentantul Executantului și înlocuirea personalului de specialitate nominalizat**

**9.1.** Executantul va transmite Achizitorului, pentru aprobare, numele și referințele persoanei autorizate să primească instrucțiuni în numele său.

**9.2.** Executantul va notifica în scris Achizitorului identitatea reprezentanților săi atestați profesional pentru urmărirea executării lucrărilor, și anume a responsabilului tehnic cu execuția sau, dacă este cazul, a altei persoane fizice sau juridice atestate potrivit legii si care ii reprezintă legal interesele.

**9.3.** Înlocuirea personalului de specialitate nominalizat pentru îndeplinirea contractului se realizează numai cu acceptul Achizitorului și nu reprezintă o modificare substanțială a contractului, așa cum este aceasta definită in legislația privind achizițiile, decât în următoarele situații:

1. noul personal de specialitate nominalizat pentru îndeplinirea contractului nu îndeplinește cel puțin criteriile de calificare prevăzute în cadrul documentației de atribuire (daca este cazul aplicării unor astfel de criterii de eligibilitate) ;
2. noul personal de specialitate nominalizat pentru îndeplinirea contractului nu obține cel puțin același punctaj ca personalul propus la momentul aplicării factorilor de evaluare ( daca este cazul aplicării unor astfel de factori)

**9.4.** In situațiile prevăzute mai sus, Executantul are obligația de a transmite pentru noul personal documentele solicitate prin documentația de atribuire fie în vederea demonstrării îndeplinirii criteriilor de calificare/selecție stabilite, fie în vederea calculării punctajului aferent factorilor de evaluare.

1. **Subcontractarea**

**10.1. Subcontractarea**

**10.1.1.** La încheierea Contractului sau atunci când se introduc noi subcontractanți, este obligatorie furnizarea către Achizitor a contractelor încheiate de către Executant cu subcontractanții nominalizați în ofertă sau declarați ulterior, astfel încât activitățile ce revin acestora, precum și sumele aferente prestațiilor, sa fie cuprinse în Contract devenind anexe ale acestuia. Ele trebuie sa cuprindă obligatoriu, însă fără a se limita: denumirea subcontractanților, reprezentanții legali ai noilor subcontractanți, datele de contact, activitățile ce urmează a fi subcontractate, valoarea aferenta prestațiilor, opțiunea de a fi plătiți direct de către Achizitor opțiunea de cesionare a contractului în favoarea Achizitorului, dacă este cazul, in condițiile legii.

**10.1.2.** Executantul are dreptul de a înlocui/implica noi subcontractanți în perioada de execuție a Contractului, cu condiția ca schimbarea să nu reprezinte o modificare substanțială a acestuia, în conformitate cu cele prevăzute expres de legislația în vigoare privind achizițiile publice.

**10.1.3.** Executantul nu va avea dreptul de a înlocui/implica niciun subcontractant, în perioada de execuție a contractului fără acordul prealabil al Achizitorului. Orice solicitare privind înlocuirea/implicarea de noi subcontractanți va fi înaintată de către Executant în vederea obținerii acordului Achizitorului într- un termen rezonabil și care nu va putea fi mai mic de 15 zile înainte de momentul începerii activității de către noii subcontractanți.

**10.1.4.** In situația prevăzută la pct. 11.1.2., Executantul poate înlocui/implica subcontractanții în perioada de execuție a contractului, în următoarele cazuri:

1. înlocuirea subcontractanților nominalizați în oferta și ale căror activități au fost indicate în -aceasta ca fiind realizate de subcontractanți;
2. declararea unor noi subcontractanți, ulterior semnării contractului, in condițiile in care lucrările ce urmează a fi subcontractate au fost prevăzute in oferta, fără a se indica inițial opțiunea subcontractării acestora.
3. renunțarea de către subcontractanți
4. retragerea subcontractanților din contract de către Executant.

**10.1.5.** In vederea obținerii acordului Achizitorului, noii subcontractanți sunt obligați sa prezinte:

* declarație pe proprie răspundere prin care își asumă prevederile caietului de sarcini, propunerea tehnică și financiară depusa de către Executant la ofertă, pentru activitățile supuse subcontractării,
* contractele de subcontractare încheiate între Executant si noii subcontractanți
* ce vor cuprinde obligatoriu și fără a se limita la acestea, informații cu privire la activitățile ce urmează a fi subcontractate, datele de contact și reprezentanții legali, valoarea aferentă activității ce va face obiectul contractului, opțiunea de a fi plătiți direct de către Achizitor, dacă este cazul,
* certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică

**10.1.6.** Dispozițiile privind înlocuirea/implicarea de noi subcontractanți nu diminuează în nici o situație răspunderea Executantului în ceea ce privește modul de îndeplinire a Contractului.

**10.1.7.** In vederea finalizării Contractului, Achizitorul poate solicita, în condițiile legislației achizițiilor, iar Executantul se obligă să cesioneze în favoarea Achizitorului, contractele încheiate cu subcontractanții acestuia, Executantul obligându-se totodată să introducă în contractele sale cu subcontractorii clauze în acest sens. Într-o asemenea situație Contractul va fi continuat de subcontractanți. Dispozițiile privind cesiunea contractului de subcontractare nu diminuează în nici o situație răspunderea Executantului față de Achizitor în ceea ce privește modul de îndeplinire a Contractului.

**10.1.8.** Achizitorul poate proceda la rezilierea unilaterală a contractului, fără efectuarea vreunei alte formalități și fără intervenția instanței de judecată, în situația în care Executantul subcontractează/cesionează cu încălcarea prevederilor legislației în vigoare, drepturile și obligațiile sale.

**10.2.** Plata directa către subcontractanți

**10.2.1.** Achizitorul poate efectua plați corespunzătoare părții/părților din Contract îndeplinite de către subcontractanți dacă aceștia si-au exprimat în mod expres această opțiune, conform dispozițiilor legale aplicabile privind achizițiile publice.

**10.2.3.** In aplicarea prevederilor pct. 11.2.1. subcontractanții își vor exprima la momentul nominalizării lor în oferta si oricum nu mai târziu de data încheierii Contractului, sau la momentul introducerii acestora în Contract, după caz, opțiunea de a fi plătiți direct de către Achizitor.

**10.2.3.** Achizitorul efectuează plățile directe către subcontractanții agreați doar atunci când prestația acestora este confirmata prin documente agreate de toate cele 3 părți, respectiv Achizitor, Executant si subcontractant sau de Achizitor si subcontractant atunci când, in mod nejustificat, Executantul blochează confirmarea executării obligațiilor asumate de subcontractant.

**10.2.4.** In aplicarea prevederilor pct. 11.1.7 Acordul părților se poate materializa prin încheierea unui act adițional la contract între Achizitor, Executant si Subcontractant atunci când contractul de subcontractare este cesionat Achizitorului;

1. **Terțul Susținător**

**11.1.** Prezentul contract reprezintă și contract de cesiune a drepturilor litigioase ce rezultă din încălcarea obligațiilor ce îi revin terțului susținător în baza angajamentului ferm, anexa la prezentul contract. Cu titlu de garanție, prin semnarea prezentului contract, Executantul consimte că Achizitorul se poate substitui în toate drepturile sale, rezultate în urma încheierii angajamentului ferm, putând urmări orice pretenție la daune pe care acesta ar putea să o aibă împotriva terțului susținător pentru nerespectarea obligațiilor asumate de către acesta.

**11.2.** În cazul în care Executantul este în imposibilitatea derulării prezentului contract, respectiv pentru partea de contract pentru care a primit susținere din partea terțului în baza angajamentului ferm, terțul susținător este obligat a duce la îndeplinire acea parte a contractului care face obiectul respectivului angajament ferm. înlocuirea Executantului inițial cu terțul susținător, nu reprezintă o modificare substanțiala a contractului în cursul perioadei sale de valabilitate și se va efectua prin semnarea unui act adițional la contract și fără organizarea unei alte proceduri de atribuire.

1. **Garanția de bună execuție**

**12.1.** Executantul va furniza Achizitorului, în termen de 5 zile lucrătoare de la data semnării contractului, o Garanție de Bună Execuție constituită conform legii, pentru realizarea corespunzătoare a Contractului.

**12.2.** Cuantumul Garanției de Bună Execuție a contractului reprezintă **10%** din prețul contractului fără TVA și se va constitui fie :

1. prin virament bancar sau printr-un instrument de garantare emis în condițiile legii de o societate bancară sau de o societate de asigurări, care devine anexă la contract. Garanția trebuie să fie irevocabilă. Instrumentul de garantare trebuie să prevadă că plata garanției se va executa necondiționat, respectiv la prima cerere a Achizitorului, pe baza declarației acestuia cu privire la culpa persoanei garantate, sau
2. rețineri succesive din sumele datorate pentru facturi parțiale, într-un cont de disponibil distinct deschis la Trezoreria Statului și pus la dispoziția Achizitorului. Suma inițială care se va depune de către Executant în contul de disponibil distinct, astfel deschis, nu trebuie să fie mai mică de 0,5% din valoarea contractului fără TVA.

**12.3.** În cazul în care pe parcursul executării contractului, se suplimentează valoarea acestuia, executantul are obligația de a completa garanția de bună execuție în corelație cu noua valoare a contractului de achiziție publică.

**12.4.** Executantul se va asigura că Garanția de Bună Execuție este valabilă și în vigoare până la finalizarea Lucrărilor de către acesta și remedierea oricăror defecte. Dacă termenii Garanției de Bună Execuție specifică data de expirare a acesteia, iar Executantul nu este îndreptățit să obțină Procesul verbal de recepție finală cu 28 de zile înainte de data de expirare a garanției, executantul va prelungi valabilitatea Garanției de Bună Execuție până când Lucrările vor fi terminate și toate defectele remediate.

**12.5.** Achizitorul va executa Garanția de Bună Execuție, în eventualitatea în care:

1. Executantul nu reușește să prelungească valabilitatea Garanției de Bună Execuție, așa cum este prevăzut la pct. 13.3, situație în care Achizitorul poate revendica întreaga valoare a Garanției de Bună Execuție;
2. Executantul nu reușește să remedieze un defect în termenul prevăzut în Caietul de sarcini/instrucțiune/procese-verbale/note de constatare
3. oricând pe parcursul îndeplinirii Contractului, în limita prejudiciului creat, în cazul în care Executantul nu își îndeplinește, îndeplinește cu întârziere sau nu îndeplinește corespunzător oricare dintre obligațiile asumate prin Contract.

**12.6.** Anterior emiterii unei pretenții asupra Garanției de Bună Execuție, Achizitorul are obligația de a notifica atât Executantului cât și emitentului instrumentului de garantare pretenția sa, precizând obligațiile care nu au fost respectate și modul de calcul al prejudiciului;

**12.7.** In situația executării garanției de bună execuție, parțial sau total, Executantul are obligația de a reîntregi garanția în cauză raportat la restul rămas de executat, în termen de 5 zile lucrătoare de la data notificării emise de către Achizitor.

**12.8.** Achizitorul se obligă să restituie garanția de bună execuție după cum urmează:

1. 70% din valoarea garanției, în termen de 14 zile de la data încheierii procesului-verbal de recepție la terminarea lucrărilor, dacă nu a ridicat până la acea data pretenții asupra ei, și nu sunt identificate riscuri pentru vicii ascunse;
2. restul de 30% din valoarea garanției, la expirarea perioadei de garanție a lucrărilor executate, pe baza procesului-verbal de recepție finala.

**12.9.** Procesele-verbale de recepție finală pot fi întocmite și pentru părți din lucrare, dacă acestea sunt distincte din punct de vedere fizic și funcțional, în conformitate cu legislația în vigoare 10 Garanția lucrărilor este distinctă de garanția de bună execuție a contractului.

1. **Securitate si sănătatea in munca**

**13.1.** Executantul va lua toate măsurile necesare pentru asigurarea securității și sănătății Personalului propriu . Executantul se va asigura, în colaborare cu autoritățile sanitare și daca legislația incidența in vigoare impune astfel de masuri, că personalul medical, facilitățile de prim ajutor, infirmeria și serviciul de ambulanță sunt asigurate în permanență pe Șantier și în încăperi de cazare ale personalului Executantul sau Achizitorului și că se iau toate măsurile necesare pentru asigurarea asistenței sociale, condițiilor de igienă și prevenirea epidemiilor.

**13.2.** Executantul va numi un responsabil cu securitatea muncii pe Șantier, care să răspundă de respectarea cerințelor de securitate și sănătate în muncă pentru prevenirea accidentelor. Această persoană va fi calificată pentru o astfel de activitate și va avea autoritatea de a emite instrucțiuni și a dispune măsuri de prevenire a accidentelor. Pe parcursul execuției Lucrărilor, Executantul va asigura toate facilitățile necesare acestei persoane pentru exercitarea responsabilității și autorității sale.

**13.3.** Executantul poartă răspunderea în cazul producerii evenimentelor generate sau produse de echipamentele tehnice (utilaje, instalații etc.), procedee tehnologice utilizate de către lucrătorii săi și cei aparținând societăților care desfășoară activități pentru acesta (subcontractanți), în conformitate cu prevederile Legii securității și sănătății în muncă nr. 319/2006 , a Normelor metodologice de aplicare a Legii nr. 319/2006, aprobate prin H.G. nr. 1425/2006, și a legislației din domeniul securității și sănătății în muncă aplicabilă, precum și orice modificare legislativă apărută pe timpul desfășurării contractului.

**13.4.** În cazul producerii unui eveniment vor fi respectate prevederile legale din domeniul securității și sănătății în muncă privind comunicarea cercetarea și înregistrarea evenimentelor.

**13.5.** Executantul va transmite, urgent, Achizitorului, detalii referitoare la producerea evenimentului. Executantul va păstra un registru și va întocmi rapoarte referitoare la securitatea și sănătatea și asistența socială acordată lucrătorilor precum și la daunele aduse proprietății.

**13.6.** Executantul se obliga sa respecte prevederile Legii securității și sănătății în muncă nr.319/2006, ale H.G. nr. 1425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006 precum si prevederile H.G. nr. 300/2006 privind cerințele minime de securitate și sănătate pentru șantierele temporare sau mobile precum și a legislației din domeniul securității și sănătății în muncă aplicabilă.

1. **Riscurile contractului**

**14.1.** Părțile au dreptul de a modifica prin act adițional durata de execuție a contractului în sensul majorării acesteia cu o perioadă egală cu cea în care au operat cauzele de risc contractual, în situația apariției uneia din următoarele situații enumerate mai jos cu titlu exemplificativ :

1. utilizarea sau ocuparea de către Achizitor a oricărei părți a Lucrărilor, cu excepția celor specificate în Contract;
2. suspendarea execuției lucrărilor conform prevederilor pct. 6.3, cu excepția cazului în care se datorează Executantului;
3. obstacole sau condiții fizice, condițiile climatice întâmpinate pe Șantier în timpul execuției Lucrărilor, care nu puteau fi prevăzute de către un Executant cu suficientă experiență și pe care acesta le-a notificat imediat Achizitorului;
4. orice schimbare adusă legii aplicabile Contractului după data depunerii ofertei Executantului așa cum este specificat în Contract;
5. lipsa fondurilor necesare executării prezentului contract din motive neimputabile Achizitorului.
6. **Durata de Execuție**

**15.1.** Execuția Lucrărilor

**15.1.1.** Executantul va începe lucrarile de la data emiterii ordinului de incepere, va acționa cu promptitudine, fără întârziere și va termina Lucrările în timpul afectat Duratei de Execuție.

**15.1.2.** Emiterea Ordinului privind Data de începere a lucrărilor de execuție este condiționată de aprobarea proiectului și de obținerea autorizației de construire.

**15.1.3.** Durata lucrărilor de execuție începe de la emiterea ordinului și este de **3 luni calendaristice**.

1. **Graficul general de realizare a investiției**

**16.1.**  Executarea Lucrărilor de execuție se va face în succesiunea si termenele stabilite prin Graficul general de realizare a investiției alcătuit în ordinea tehnologică de execuție, Anexa nr. 8 la contract, parte integrantă a acestuia.

**16.2.**  Verificarea îndeplinirii obligațiilor contractuale de către Executant, sub aspectul încadrării in termenele de execuție, se va face prin raportarea stadiului de fapt a Lucrărilor la conținutul Graficului general de realizare a investiției.

**16.3.**  In cazul în care Achizitorul constată pe parcurs că desfășurarea Lucrărilor nu concordă cu graficul general de realizare a investiției din motive neimputabile Executantului, la cererea Achizitorului, Executantul va prezenta un grafic revizuit, în vederea terminării Lucrărilor așa cum sunt prevăzute în contract. Graficul revizuit nu îl va scuti pe Executant de nici una dintre îndatoririle asumate prin contract sau de aplicarea penalităților.

1. **Prelungirea Duratei de Execuție**

**17.1.** Executantul are dreptul la prelungirea Duratei de Execuție în condițiile art. 23 din prezentele condiții contractuale.

1. **Întârzierea Execuției Lucrărilor**

**18.1.** Toate lucrările contractate vor fi finalizate de Executant si recepționate de Achizitor în cadrul termenului convenit de părți potrivit pct. 16.1, sub sancțiunea aplicării:

**a)** dobânzii legale penalizatoare din valoarea lucrarilor de executie, pentru nerespectarea termenului de predare a proiectului in vederea verificării si aprobării de către Achizitor, în cuantumul stabilit prin art. 3 din OG nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare.

Dobânzile legale penalizatoare vor fi percepute și în ipoteza în care, ca urmare a respingerii proiectului de către Achizitor, termenul de predare a proiectului este depășit datorită revizuirilor necesar a fi operate.

Perceperea dobânzii legale penalizatoare aferente depășirii termenului de predare a proiectului în vederea aprobării Achizitorului sunt lipsite de relevantă în privința duratei de execuție și a datei de finalizare a tuturor lucrărilor, astfel că orice întârzieri față de termenul final de execuție a lucrărilor de construcții privind obiectivul de investiții vor atrage perceperea de penalități de întârziere aferente execuției lucrărilor.

**b)** dobânzii legale penalizatoare din valoarea restului de executat, în cuantumul stabilit prin art. 3 din OG nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare, în situația epuizării Duratei de execuție, pentru fiecare zi de întârziere, de la data scadentei obligației Executantului si pana la data îndeplinirii efective a obligației de finalizare a lucrărilor contractate.

**18.2.** Executantul este de drept în întârziere începând cu ziua următoare scadenței, fără punere formală în întârziere sau efectuarea vreunei alte formalități.

**18.3.** Plata sumelor datorate de către Achizitor se efectuează după achitarea de către Executant a sumelor datorate.

**18.4.** Executantul nu datorează dobândă legală penalizatoare atunci când întârzierile sunt urmare a lipsei amplasamentului, datorate culpei Achizitorului. In aceasta ipoteza termenul de execuție ce curge împotriva Executantului va fi prelungit cu durata acestui impediment, constatat in scris de către părți prin reprezentanții lor impute miciți in acest sens, prin încheierea unui Act Adițional la Contract.

**18.5.** Aceste penalități nu vor exonera Executantul de obligația de a termina Lucrările sau de alte sarcini, obligații sau responsabilități pe care le are conform prevederilor Contractului.

**18.6.** Lucrările trebuie să se deruleze conform Graficului general de realizare a investiției.

**18.7.** Întârzierea Lucrărilor va fi acceptată în următoarele cazuri:

1. condițiile climaterice extrem de nefavorabile, precum și temperaturi care, potrivit normelor, normativelor și agrementelor tehnice, nu permit punerea în execuție a unor materiale sau procedee tehnice.
2. În cazul în care Achizitorul nu beneficiază de finanțare din motive neimputabile lui; Achizitorul va aduce la cunoștința Executantului aceasta situație in termen de 30 zile lucrătoare de la data la care a luat cunoștința despre aceasta,
3. intervenția unei situații ce poate determina imposibilitatea temporara a Executantului de executare a obligațiilor contractuale, cu obligația Executantului de informare promptă, a Achizitorului.

Lipsa informării si aprobării Achizitorului face inopozabila acestuia dispoziția sau decizia dirigintelui de șantier sau a Executantului de sistare temporara, integrala sau parțiala, a lucrărilor, cu consecința exercitării de către Achizitor a dreptului de a refuza prelungirea Duratei de Execuție a lucrărilor contractate.

1. **Recepția lucrărilor de execuție**

**19.1.** Terminarea lucrărilor

**19.1.1.** Totalitatea lucrărilor sau, dacă este cazul, oricare parte din acestea, prevăzut a fi finalizat într-un termen stabilit prin graficul de îndeplinire a contractului, trebuie finalizat în termenul convenit de părți, termen care curge împotriva Executantului de la data precizata în Ordinul de începere a lucrărilor.

**19.2.** Înștiințarea de Recepție

**19.2.1.** Executantul are obligația de a notifica în scris achizitorul cu privire la îndeplinirea condițiilor de recepție, solicitând acestuia convocarea comisiei de recepție conform H.G. nr. 273/1994 privind aprobarea Regulamentului de recepție a lucrărilor de construcții și instalații aferente acestora, cu modificările si completările ulterioare.

**19.2.2.** In cazul în care Achizitorul constată că sunt defecte sau neconformități față de proiect, standarde și reglementări tehnice în vigoare, acestea vor fi consemnate intr-un proces verbal și notificate Executantului, stabilindu-se și termenele pentru remediere și finalizare, sub sancțiunea perceperii de penalități în condițiile art. 19 din prezentele condiții contractuale.

**19.2.3.** Comisia de recepție are obligația de a constata executarea completă a tuturor lucrărilor prevăzute în prezentul contract, prin corelarea prevederilor acestuia cu documentația de execuție și cu reglementările specifice, cu respectarea exigențelor prevăzute de lege. În funcție de constatările făcute, Achizitorul are dreptul de a aproba sau de a respinge recepția.

**19.2.4.** Achizitorul va proceda la recepția lucrărilor potrivit legilor în vigoare și va înștiința Executantului de decizia sa de a recepționa lucrările transmițând acestuia o copie a Procesului Verbal de Recepție la terminarea Lucrărilor.

**19.2.5.** Executantul va finaliza cu promptitudine lucrările neterminate sau necorespunzătoare din punct de vedere calitativ indicate de Comisia de recepție și va elibera Șantierul.

**19.2.6.** Recepția finală va fi efectuată conform prevederilor legale, după expirarea perioadei de garanție.

1. **Remedierea Defectelor**

**20.1.** Remedierea Defectelor

**20.1.1.** În orice moment înainte de expirarea perioadei stabilite la art. 9 din prezentele condiții contractuale, Achizitorul poate să înștiințeze Executantul cu privire la orice defecte, fie ele aparente sau ascunse, sau lucrări nefinalizate.

**20.1.2.** Executantul va remedia, fără costuri suplimentare pentru Achizitor, orice defecte datorate faptului că Materialele, Echipamentele sau calitatea execuției nu sunt în conformitate cu prevederile Contractului.

**20.1.3.** Neremedierea defectelor sau nefinalizarea lucrărilor în cadrul termenului stabilit prin notificarea Achizitorului va îndreptăți Achizitorul să efectueze toate lucrările necesare, pe cheltuiala Executantului.

**20.1.4.** Remedierea defectelor calitative apărute din vina Executantului, atât în perioada de execuție, cât și în perioada de garanție stabilită potrivit legii se face pe cheltuiala acestuia;

1. **Desfacerea și Testarea**

**21.1.** Achizitorul înștiințează Executantul cu privire la desfacerea și/sau testarea oricărei lucrări. Probele și testele necesare dar neprevăzute și comandate de Achizitor pentru verificarea unor lucrări sau materiale puse în operă vor fi suportate de acesta din urma numai in cazul in care după desfacerea/testarea lucrării nu se constata nicio culpa a Executantului. Executantul are obligația să asigure instrumentele, utilajele și materialele necesare pentru verificarea, măsurarea și testarea lucrărilor, conform normativelor in vigoare. Costul probelor, testelor și încercărilor, inclusiv al manoperei aferente acestora, revine Executantului.

**21.2.** Executantul are obligația de a nu acoperi lucrările care devin ascunse, fără notificarea si aprobarea Achizitorului.

**21.3.** Executantul are obligația de a notifica Achizitorul, ori de câte ori astfel de lucrări sunt finalizate, pentru a fi examinate, testate și măsurate. In caz contrar, Executantul are obligația de a dezveli orice parte sau părți din lucrare, pe cheltuiala sa si la dispoziția Achizitorului, și de a reface această parte sau aceste părți din lucrare, dacă este cazul.

1. **Modificări**

**22.1.** Modificarea contractului de achiziție publică, în cursul perioadei sale de valabilitate, se face în condițiile prevăzute de legislația achizițiilor publice, prin act adițional la prezentul contract.

**22.2.** Notificarea Promptă

Fiecare Parte are obligația de a notifica c

ealaltă Parte de îndată ce are cunoștință de existența unor circumstanțe care pot întârzia sau împiedica execuția Lucrărilor.

1. **Prețul Contractului și Plata**

**23.1.** Plata avansului

**Achizitorul nu acorda avans contractantului pentru demararea lucrarilor.**

**23.2.** Evaluarea Lucrărilor

Lucrările vor fi evaluate așa cum este prevăzut în Propunerea financiară, iar modificările vor fi evaluate în condițiile respectării prevederilor art. 23.

**23.3.** Lucrările executate trebuie să fie dovedite prin documente însușite și confirmate de către dirigintele de șantier/reprezentant și prin situații intermediare de lucrări, verificate, însușite și confirmate de către Achizitor. Situațiile intermediare de lucrări vor sta la baza întocmirii situațiilor intermediare de plată.

**23.4.** Situațiile de plată se confirmă de către reprezentantul Achizitorului în termen de 15 zile de la înregistrarea acestora la sediul Achizitorului.

**23.5.** Plățile parțiale se efectuează conform facturii fiscale transmise de către Executant, emisă în temeiul situațiilor de plată acceptate de Achizitor și nu influențează responsabilitatea și garanția de bună execuție a Executantului; ele nu au valoarea juridica a recepției lucrărilor executate, de către Achizitor.

**23.6.** In situația în care o parte din suma solicitată prin situațiile de lucrări sau prin situația finală de lucrări face obiectul unui diferend între părțile contractante, asupra căruia nu s-a putut conveni amiabil și, pe cale de consecință, una dintre părți a dedus litigiul spre soluționare instanțelor de judecată competente, Achizitorul va achita sumele ce exceda obiectului litigiului.

**23.7.** În ipoteza în care părțile au soluționat amiabil diferendul privind sume parțiale din situațiile de lucrări, Achizitorul va efectua plata acestor sume în termen de 30 zile de la data primirii facturii, emisă de către Executant în temeiul încheierii acordului amiabil.

**23.8.** Plata serviciilor de asistență tehnică se va face conform celor stabilite în caietul de sarcini.

1. **Actualizare /Ajustarea Prețului Contractului**

24.1. Ajustarea se realizează la fiecare solicitare de plată, pe întreaga perioadă de derulare a contractului, in conformitate cu prevederile O.U.G. 47/2022, pana la finalizarea şi recepţia la terminarea lucrărilor.

Contractul va fi ajustat dupa urmatoarea metoda: Pentru lucrările executate, prețurile se vor ajusta utilizand urmatoarea formula:

Va = Vo x [(1-p-a)xICCn/ICCdata referință +(p+a)] unde: „Va” reprezintă valoarea ajustată a solicitării de plată, „Vo” reprezintă valoarea solicitării de plată conform prețurilor prevăzute în oferta care a stat la baza încheierii contractului/acordului - cadru, „a” reprezintă valoarea procentuală a plății în avans determinată ca raport dintre valoarea avansului primit și prețul contractului, „p” reprezintă valoarea procentuală a profitului determinată ca raport dintre valoarea profitului exprimată valoric și prețul contractului, „ICCn” reprezintă indicele de cost în construcții total aferent lunii solicitării de plată, iar „ICCdata referință” reprezintă indicele de cost în construcții total aferent lunii anterioare datei de depunere a ofertei, conform documentației de atribuire. Avansul și profitul, exprimate valoric, sunt cele din oferta care a stat la baza încheierii contractului/acordului – cadru.

In situaţia in care pentru indicele ICCn nu există, valori diseminate oficial sau acestea nu sunt definitive la data depunerii solicitărilor de plată la autorităţile/ entităţile contractante, se utilizează ultimii indici disponibili, iar ajustarea va fi recalculată de către ontractanti atunci când indicii vor deveni definitivi, determinând valoarea finală a solicitării de plată in baza căreia părţile vor proceda la regularizarea sumelor plătite şi datorate.

Valoarea solicitării de plată conform prețurilor prevăzute în oferta care a stat la baza încheierii contractului „Vo“, include cheltuielile directe și cheltuielile indirecte aferente lucrărilor și/sau cheltuielile aferente achiziției de dotări și/sau utilaje și echipamente tehnologice și funcționale și nu include cheltuielile aferente proiectării și asistenței tehnice.

24.2 In cazul in care pe parcursul executiei lucrarilor se emit dispozitii de santier, in cazul notelor de comandă suplimentară, data de referință pentru ajustarea valorii solicitării de plată este luna anterioară datei-limită de depunere a ofertei aferente contractului de achiziție publică conform documentației de atribuire, pentru cantitățile de lucrări și/sau de produse suplimentare care au echivalent în oferta inițială, respectiv luna aferentă depunerii ofertei pentru cantitățile de lucrări și/sau de produse suplimentare care nu au echivalent în oferta inițială.

24.3 Determinarea prețului final al contractului se realizează după depunerea ultimei solicitări de plată, în baza situației centralizatoare ce va cuprinde totalitatea cheltuielilor efectuate în baza contractului, inclusiv în baza actelor adiționale la acesta, însușită de executant, diriginte de șantier și aprobată de autoritatea/entitatea contractantă, prin încheierea unui act adițional la contract. Prețul final al contractului de achiziție publică/contractului sectorial de lucrări trebuie să se încadreze în valoarea indicatorilor tehnico-economici aferenți obiectivului/proiectului de investiții care face obiectul contractului, aprobați potrivit legii. Ajustarea pretului contractului pe parcursul derularii contractului aflat in perioada sa de valabilitate, se va efectua fara ca aceasta sa reprezinte o modificare substantiala a acestuia prin încheierea unui act aditional la contract.

**25. Plăți Intermediare**

**25.1.** Comunicarea acceptării exprese a situațiilor de lucrări obligă Executantul la emiterea si comunicarea facturii fiscale, condiție a efectuării plații de către Achizitor.

**25.2.** Temeiul și faptul generator al obligației Achizitorului de plată a contravalorii lucrărilor și materialelor cuprinse în situațiile de lucrări rezida exclusiv în acceptarea expresă a situațiilor de lucrări, urmând ca niciun fel de alte probe, împrejurări sau înscrisuri încheiate în alte condiții decât cele aici stipulate sa nu aibă aptitudinea de a genera obligații de plată în sarcina Achizitorului sau să creeze vreo altă obligație în sarcina acestuia.

**25.3.** Termenul de plată curge de la data comunicării facturii fiscale, sub rezerva emiterii acesteia ca urmare a îndeplinirii procedurilor prealabile mai sus precizate (comunicarea formală a situațiilor de lucrări contrasemnate de dirigintele de șantier, urmată de acceptarea expresă a Achizitorului, în urma verificărilor efectuate), urmând ca niciun fel de alte facturi emise în alte condiții decât cele aici stipulate sa nu creeze vreo obligație în sarcina Achizitorului.

**25.4.** Achizitorul are obligația de a efectua plata către Executant în termen de 30 de zile cu respectarea prevederilor Legii nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, cu modificările și completările ulterioare.

1. **Plata Finală**

**26.1.** Plata facturii finale se va face după verificarea și acceptarea situației de plată definitive de către Achizitor, în termen de 30 de zile (cu respectarea prevederilor Legii nr. 72/2013), de la data primirii facturii, întocmită în temeiul Situației de plată acceptată.

1. **Moneda de Plată**

**27.1.** Moneda de plata si de referința a contractului este leul.

1. **Neîndeplinirea Obligațiilor**

**28.1.**Neîndeplinirea Obligațiilor de către Executant

**28.1.1.** Dacă Executantul abandonează Lucrările, refuză sau nu reușește să respecte instrucțiunile Achizitorului sau nu reușește să ducă la îndeplinire obligațiile asumate, Achizitorul va emite o notificare cu referire la acest articol, prin care să specifice obligațiile neîndeplinite, acordând un termen de 5 zile pentru executarea obligației, fără a elimina dreptul achizitorului de a percepe dobânzi conform art. 19. Daca Executantul nu se conformează, Achizitorul considera contractul reziliat de plin drept, fără nicio altă formalitate sau intervenția vreunei instanțe, Executantul urmând să plătească penalități si daune interese în cuantum egal cu valoarea neexecutata a contractului.

**28.1.2.** După reziliere Executantul trebuie să predea amplasamentul in termen de 5 zile de la primirea notificării de reziliere și să părăsească Șantierul, lăsând pe Șantier Materialele și Echipamentele plătite de către Achizitor.

**28.1.3.** În situația rezilierii contractului ca urmare a neîndeplinirii prevederilor acestuia, Executantul datorează Achizitorului daune-interese în cuantum egal cu valoarea garanției de bună execuție, pe care Achizitorul o reține. în situația în care valoarea prejudiciului suferit de Achizitor este mai mare decât cuantumul garanției de bună execuție. Achizitorul solicită iar executantul este obligat să plătească diferența în termen de 5 zile de la primirea notificării Achizitorului. In orice situație, Achizitorul păstrează dreptul recuperării prejudiciului produs de Executant, în fața instanțelor judecătorești competente.

**28.2.** Neîndeplinirea Obligațiilor de către Achizitor

**28.2.1.** În cazul în care Achizitorul, din vina sa exclusivă, nu își onorează obligația de plată a facturii în termen de 30 zile de la expirarea perioadei convenite, Executantul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 8 din Legea nr.72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea contractului.

1. **Dizolvare, faliment**

**29.1.** La data la care Achizitorul ia cunoștință despre dizolvarea sau falimentul Executantului, prezentul contract se consideră încetat de drept fără îndeplinirea niciunei formalități. La aceeași data, Achizitorul întreprinde toate măsurile necesare preluării Amplasamentului și evaluării situației Materialelor si Echipamentelor identificate în Șantier.

**29.2.** In cazul retragerii autorizației de funcționare a Executantului, contractul se consideră reziliat de drept fără îndeplinirea vreunei alte formalități. După reziliere, Executantul va preda amplasamentul în termen de. 5 zile de la primirea comunicării de reziliere si va părăsi Șantierul, lăsând pe acesta, toate Materialele și Echipamentele plătite de către Achizitor, specificate de către Achizitor în notificare, acestea urmând a fi utilizate până la terminarea lucrărilor. Executantul va plăti daune interese în valoare egală cu valoarea contractului neexecutat.

1. **Clauze specifice de încetare a contractului**

**30.1.**În situația modificării lucrărilor cu încălcarea prevederilor art. 23, Achizitorul are dreptul de a denunța unilateral contractul de achiziții publice.

**30.2.** Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publică, în conformitate cu dispozițiile dreptului comun, Achizitorul are dreptul de a denunța unilateral un contract de achiziție publică în perioada de valabilitate a acestuia în una dintre următoarele situații:

(a) Executantul se află, la momentul atribuirii contractului, în una dintre situațiile care ar fi determinat excluderea sa din procedura de atribuire, conform legislației în vigoare;

(b) contractul nu ar fi trebuit să fie atribuit Executantului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

**30.3.** Contractul de achiziție este reziliat de drept in situația in care ofertantul declarat câștigător cu care Achizitorul a încheiat contractul de achiziție publică se angajează sau încheie orice alte înțelegeri privind prestarea de servicii, direct ori indirect, în scopul îndeplinirii contractului de achiziție publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicat în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii contractului de achiziție publică, pe parcursul unei perioade de cel puțin 12 luni de la încheierea contractului.

**30.4.** Achizitorul poate rezilia Contractul cu efecte depline (de jure) după acordarea unui preaviz de 15 (cincisprezece) zile Executantului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându- se la acestea:

1. Executantul nu execută Contractul în conformitate cu obligațiile asumate (incluzând, fără a se limita la acestea, executarea necorespunzătoare, executarea cu întârziere, executarea parțială/incompletă etc);
2. Executantul refuză sau omite să aducă la îndeplinire instrucțiunile emise de către Achizitor ori refuză să răspundă solicitărilor acestuia;
3. Executantul cesionează obligațiile rezultate din Contract ori subcontractează cu nerespectarea prevederilor prezentului Contract;
4. Executantul și/sau Reprezentanții săi legali au fost condamnați pentru o infracțiune în legătură cu exercitarea profesiei printr-o Hotărâre Judecătorească definitivă;
5. Executantul se află în culpă profesională gravă ce poate fi dovedită și justificată prin orice mijloc de probă de către Achizitor;
6. împotriva Executantului și/sau Reprezentanților săi legali a fost pronunțată o Hotărâre având autoritate de lucru judecat cu privire la fraudă, corupție, implicarea într-o organizație criminală sau orice altă activitate ilegală în dauna intereselor naționale sau intereselor financiare ale Uniunii Europene;
7. Executantul nu furnizează garanțiile sau asigurările solicitate prin prezentul Contract, sau persoana care furnizează Garanția sau asigurarea nu este în măsură să își îndeplinească angajamentele;
8. Executantul și/sau reprezentanții acestuia dau sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:
* a acționa sau a înceta să acționeze în legătură cu Contractul;
* a favoriza sau nu, a defavoriza sau nu, oricare persoană care are legătură cu Contractul;
* sau dacă oricare din membrii personalului Executantul, agenți sau Subcontractanți dau sau se oferă să dea (direct sau indirect), unei persoane, stimulente sau recompense, în modul descris în acest paragraf.
1. In cadrul unei alte proceduri de achiziție sau procedură de acordare a unei finanțări din bugetul CE, Executantul a fost declarat culpabil de încălcarea gravă a Contractului ca rezultat al neexecutării obligațiilor Contractuale;
2. Pentru nerespectarea obligațiilor privind conflictul de interese;
3. în oricare dintre situațiile pentru care în mod expres este prevăzut în Contract dreptul Achizitorului de a solicita rezilierea.
4. Are loc orice modificare organizațională care implică o schimbare cu privire la personalitatea juridică, natura sau controlul Executantul, cu excepția situației în care asemenea modificări sunt înregistrate într-un Act Adițional la prezentul Contract;
5. Apariția oricărei alte incapacități legale care să împiedice executarea Contractului, inclusiv întreruperea finanțării din motive neimputabile Achizitorului;

**30.5.** In cazul producerii/ apariției oricăruia din evenimentele sau circumstanțele precizate la pct. 30.4 lit. a) - m) Achizitorul, la împlinirea termenului de 15 (cincisprezece) zile, are dreptul să rezilieze Contractul, rezilierea operând de plin drept fără nicio altă notificare prealabilă, fără încuviințarea vreunei instanțe judecătorești și/sau arbitrale și fără a mai fi necesară îndeplinirea vreunei alte formalități și, după caz, să evacueze Executantul din locația Achizitorului. La rezilierea contractului, Achizitorul are dreptul la despăgubiri cu titlu de daune- interese compensatorii.

**30.6.** Dacă, înainte de expirarea termenului de preaviz, Executantul remediază situațiile invocate de către Achizitor ca motiv al rezilierii, înștiințarea încetează să aibă efect, iar Achizitorul nu va mai fi îndreptățit să rezilieze Contractul, sub condiția ca situația de încălcare a obligațiilor Contractuale generată de Executant să nu pericliteze finalizarea în bune condiții și la timp a Contractului, caz în care, pe lângă dreptul de a cere rezilierea, Achizitorul va fi îndreptățit și la plata de daune-interese.

**30.7.** In perioada de preaviz susmenționată Executantul este considerat, de drept, în întârziere, acesta fiind obligat la plata de penalități.

**30.8.** Încetarea prezentului Contract nu va avea niciun efect asupra obligațiilor deja scadente între părțile Contractante.

**30.9.** Prevederile prezentelor clauze nu înlătură răspunderea părții care, în mod culpabil, a cauzat încetarea Contractului.

1. **Responsabilitatea Executantului față de Lucrări**

**31.1.** Executantul își va asuma întreaga responsabilitate pentru paza și protecția tuturor Lucrărilor, Materialelor și Echipamentelor din Șantier pe toată perioada de execuție a lucrărilor până la data admiterii Recepției la Terminarea Lucrărilor. După această dată responsabilitatea va fi transferată Achizitorului.

1. **Forța Majoră**

**32.1.** Dacă o Parte este sau va fi împiedicată prin Forța Majoră să își îndeplinească oricare din obligațiile sale, Partea afectată va notifica cealaltă Parte in termen de 3 zile de la data constatării intervenției acestor împrejurări si va lua toate masurile care se impun in vederea înlăturării sau limitării consecințelor sau prejudiciilor produse celeilalte părți. Dacă este necesar, Executantul va suspenda execuția Lucrărilor și, în măsura în care, in prealabil, s-a convenit astfel cu Achizitorul, va retrage Utilajele Executantului de pe Șantier.

**32.2.** Forța majoră exonerează părțile contractante de îndeplinirea obligațiilor contractuale asumate, pe toată perioada în care acționează, sub rezerva constatării ei potrivit legii.

**32.3.** Forța majora nu aduce atingere drepturilor si obligațiilor părților pentru lucrările executate anterior intervenției împrejurărilor ce justifica suspendarea executării contractului.

**32.4.** Dacă această situație continuă timp de zile, oricare dintre Părți va putea să transmită o notificare de reziliere a Contractului care va produce efecte în termen de 30 zile de la data primirii notificării.

**32.5.** După rezilierea Contractului, Executantul va fi îndreptățit la plata sumei rămase neachitate din valoarea Lucrărilor executate, a Materialelor și Echipamentelor livrate pe Șantier.

1. **Asigurări**
	1. (1) Înainte de începerea Lucrărilor, Executantul va face și va menține în vigoare, pana la data admiterii, fără obiecțiuni, a Procesului Verbal de Recepție la Terminarea Lucrărilor o asigurare de răspundere civila care va acoperi riscul aferent execuției neconforme a lucrărilor sau accidentelor, vătămărilor, neconformităților care pot apărea pe durata execuției lucrărilor.

(2) Înainte de începerea Lucrărilor, Executantul va face și va menține în vigoare, pana la data admiterii, fără obiecțiuni, a Procesului Verbal de Recepție la Terminarea Lucrărilor, asigurări în numele ambelor Părți pentru:

pierderi și daune produse Lucrărilor, Materialelor, Echipamentelor și Utilajelor Executantului,

1. responsabilitatea ambelor Părți în ceea ce privește pierderile, daunele, decesul sau vătămările produse unor terțe părți sau proprietăților acestora, rezultate din execuția Contractului de către Executant, incluzând responsabilitățile acestuia pentru daune aduse proprietății Achizitorului, alta decât Lucrările,
2. responsabilitatea ambelor Părți și a oricărui reprezentant al Achizitorului pentru decesul sau vătămarea corporală a personalului Executantului cu excepția cazului în care responsabilitatea rezultă din neglijența Achizitorului, a oricărui reprezentant al Achizitorului sau a angajaților acestora.

**33.2.** Executantul poate încheia un singur contract de asigurare împotriva tuturor riscurilor mai sus precizate si a oricăror altor riscuri care, prin intervenția lor, ar putea naște in sarcina Executantului sau a Achizitorului obligații de dezdăunare.

**33.3.** Executantul are obligația de a prezenta contractul de asigurare Achizitorului in termen de maxim 5 zile de la data emiterii Ordinului de începere a Lucrărilor. Executantul se obliga si garantează ca își va îndeplini toate obligațiile asumate prin contractul de asigurare pentru ca, in situația apariției unui eveniment asigurat, societatea de asigurare sa nu refuze plata daunelor din motive imputabile Executantului.

**33.4.** Asigurarea se va încheia cu un asigurător autorizat potrivit legii. Contravaloarea primelor de asigurare va fi suportată de către Executant.

**33.5.** Executantul va opta intre indicarea in cadrul contractului de asigurare a Achizitorului ca terț beneficiar al indemnizației de asigurare sau va cesiona in favoarea acestuia dreptul la indemnizare in ipoteza producerii riscului asigurat, cu notificarea formala a asigurătorului.

**33.6.** Toate asigurările vor respecta cerințele detaliate la Art. 34.1.1. Polițele vor fi emise de către societăți de asigurare și în condițiile aprobate de către Achizitor. Executantul va furniza Achizitorului dovada că toate polițele necesare sunt în vigoare și că primele de asigurare au fost plătite.

1. **Utilizarea Documentelor Executantului de către Achizitor**

**34.1.** In relația dintre Părți, Executantul își va păstra dreptul de autor și alte drepturi de proprietate intelectuală/industriala asupra Documentelor Executantului și alte documente de proiectare elaborate de către acesta (sau în numele acestuia) până la aprobarea acestor documente de către Achizitor, data de la care devin proprietatea acestuia.

**34.2.** Anterior aprobării menționate la punctul precedent. Executantul, prin semnarea Contractului, autorizează Achizitorul să copieze, să folosească și sa transmită Documentele Executantul și alte documente de proiectare elaborate de către Executant (sau în numele acestuia), inclusiv modificările aduse acestora.

**34.3.** Orice rezultate ori drepturi, inclusiv drepturi de autor sau alte drepturi de proprietate intelectuala ori industriala, dobândite în executarea contractului de servicii vor fi proprietatea exclusiva a beneficiarului, care le va putea utiliza, publica, cesiona ori transfera așa cum va considera de cuviința, fără limitare geografica ori de alta natura, cu excepția situațiilor în care exista deja asemenea drepturi de proprietate intelectuala ori industriala.

1. **Soluționarea Litigiilor**

**35.1** Achizitorul si Executantul vor face eforturile pentru a rezolva pe cale amiabilă orice neînțelegere sau litigiu care se poate ivi intre ei, în cadrul sau în legătură cu îndeplinirea Contractului.

**35.2.** În ipoteza in care părțile nu reușesc o soluționare amiabila în termen de 15 zile, fiecare dintre acestea poate solicita ca litigiul să se soluționeze de către instanțele judecătorești competente.

1. **Arhivarea**

**36.1.** Toate actele și/sau documentele, înscrisurile, datele, schițele, fotografiile, înregistrările si orice alte asemenea, precum și orice baze de date (după caz), care se află în posesia Executantului în legătura cu Contractul sau care sunt elaborate de către Executant sau de către personalul acestuia, vor fi arhivate și organizate în mod cronologic, sistematic și exact grupate în dosare, numerotate și denumite în consecința atât în format tipărit cât și în format electronic, însoțite de un opis astfel încât procesul de identificare al acestora sa fie corespunzător.

**36.2.** Termenele de arhivare vor fi in conformitate cu legislația din România.

1. **Codul de conduită**

**37.1.** Executantul va acționa întotdeauna loial și imparțial și ca un consilier de încredere pentru achizitor conform regulilor și/sau codului de conduită al profesiei sale, precum și cu discreția necesară. Se va abține să facă afirmații publice în legătură cu serviciile prestate fără să aibă aprobarea prealabilă a Achizitorului, precum și să participe în orice activități care sunt în conflict cu obligațiile sale contractuale în raport cu acesta.

**37.2.** In cazul în care Executantul sau oricare din asociații săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilități ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de servicii sau orice alt contract încheiat cu Achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de Executant în baza contractului.

**37.3.** Plățile către Executant aferente contractului vor constitui singurul venit ori beneficiu ce poate deriva din contract, și atât Executantul cât și personalul său salariat ori contractat, inclusiv conducerea sa și salariații din teritoriu, nu vor accepta niciun comision, discount, alocație, plată indirectă ori orice altă forma de retribuție în legătură cu sau pentru executarea obligațiilor din contract.

**37.4.** Executantul nu va avea nici un drept, direct sau indirect, la vreo, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.

**37.5.** Executantul și personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum și după încetarea contractului. In acest sens, cu excepția cazului în care se obține acordul scris prealabil al achizitorului, Executantul și personalul său, salariat ori contractat de acesta, incluzând conducerea și salariații din teritoriu, nu vor comunica niciodată oricărei alte persoane sau entități, nicio informație confidențială divulgată lor sau despre care au luat cunoștință și nu vor face publică nicio informație referitoare la recomandările primite în cursul sau ca rezultat al derulării serviciilor ce fac obiectul prezentului contract. Totodată, Executantul și personalul său nu vor utiliza în dauna achizitorului informațiile ce le-au fost furnizate sau rezultatul studiilor, testelor, cercetărilor desfășurate în cursul sau în scopul executării contractului.

Drept pentru care prezentele Condiții Contractuale s-au semnat astăzi ......................., la sediul Achizitorului, în .......................exemplare, toate cu valoare de original, cate unul pentru fiecare parte

|  |  |
| --- | --- |
| **ACHIZITOR****COMUNA HĂLĂUCEȘTI****Primar****BURBULEA PETRU** | **EXECUTANT** |